Castries
Castries est urbs insulae Sanctae Luciae et caput civitatis liberae quae ex hac insula constituitur. Ibi homines 3 661 anno 2010 habitabant.

Axioma urbis, e versu Vergiliano accommodatum, est "statio haud male fida carinis". Quae sententia e nomine portús emporiique antiquioris, videlicet La Carénage, suggesta est. Quod emporium a colonis Francicis anno 1650 ad litus septentrionale huius portús conditum est, duce cuiusdam de Rousselan, insula omni nuper a  colonis privatis vendita. Novum nomen Castries anno 1756 iuxta titulum nobilitatis datum est  ducis classium, qui titulus a Castriis Occitaniae derivatur.

Arx autem munita ad litus meridianum annis 1765-1769 iussu gubernatoris Micoud constructa est. Ad hunc locum urbs capitalis Castries remota est ibique etiam hodie floret.

Theodericus Walcott poëta, Nobeliano Litteraturae Praemio laureatus, hic anno 1930 natus est.

Notae

Bibliographia 
 Baedeker's Caribbean (Norvici: Jarrold, 1992) pp. 442-443

Nexus externi 

 Pagina olim a regimine urbano praebita

Capita
!
Urbes insularum Caribicarum
Loci habitati Sanctae Luciae
Portus maris Caribaei